VARAAIT
Tere tulemast saatesse!
Kas igatsed muutust oma ellu?
Ma ei pea silmas värskendust vaid pöördumatut muutust.
Igaüks, kes on püüdnud oma ellu muutust tuua, teab,
kui raske on selle teostamine oma jõuga.
Mida suuremast muutusest jutt käib,
seda kindlam on, et vajame selles abi.
Narnia filmis "Koidutõttaja retk" on poiss Justus,
kes oma ahnuse tõttu oli muutunud loheks
ega teadnud ühtki võimalust muutuda tagasi inimeseks.
Ta püüdis soomuseid maha kraapida,
kuid ühe kihi maha saamisel, tuli alt välja uus soomuste kiht.
Lõpuks käskis lõvi Aslan, kes on Jeesuse võrdkuju filmis,
sukelduda tal kõrvetavasse vette.
Veest tõustes oli Justus muutunud inimene.
Tema iseloom oli muutunud
ning ta oli sõbralikum ja leplikum kui varem.
See on minu arvates hea näide muutusest,
mille Jumal inimeses teeb.
Muutusr on sageli lihtsam teha koos teistega,
määravaks saab rühma toetus.
Näiteks AAs või teistes tugigruppides
toimib see suurepäraselt.
Oma loomult oleme muutuste vastu,
iga inimene seisab vastu muutusele -
mõned vähem, mõned rohkem,
kuid muutus hirmutab alati.
See avab meie elu näitajatele, mida me ei valitse
ja me peama anduma tundmatule ning selles me vajame abi.
Kristlase elus on muutus loomulik ja pidev protsess.
Seepärast peaksime seda armastama, mitte kartma.
Siiski on kristlik kirik tuntud oma jäärapäisuse poolest.
Vana on parem, uus on ohtlik, muutumatus on mugav
ning muutumine hirmutav.
Kristlikku kirikut on üldiselt peetud
kogu edasimineku ja muutuse piduriks,
kuigi Piibli kohaselt peaks see olema esmatähtis.
Kristlik kogudus ajab liiga sageli segamini vormi ja sisu.
Seal kus sisu ja sõnum peaks olema muutumatu,
kuid kogudus andnud liiga palju järgi maailma survele.
Seal, kus vorm peaks uuenema, on kogudus kinni jäänud
vanasse vormi ja öelnud, et nii on alati tehtud.
Jumala eesmärgiks on muutus paremuse suunas.
VARAAIT
Apostel Paulus kirjutab roomlaste kirja 12. peatükis:
"Ja ärge saage selle maailma sarnaseks, vaid muutuge teiseks
oma meele uuendamise teel, et te uuriksite,
mis on Jumala hea ja meelepärane
ja täieline tahtmine."
Jumal tahab, et Tema tahe sünniks
samamoodi Maa peal
nagu see on Taevas.
Me siiski kohaneme kergelt oludega ega tunne
Tema tahet ära.
Me tõmbume Jumalast eemale nagu kesktõukejõu tõttu karussellil.
Meeleparandus on võti Jumala tahte mõistmisel
ja see aitab meil pääseda Temale lähemale
nagu karussellil on kõige parem hoida pea
kesktelje lähedal, siis ei käi pea ringi.
Me vajame pidevat meele muutmist, uuenemist ja Jumal ütleb meile:
"Muutuge, muutuge!"
Meis on pidev vastuseis aga Jumal käseb muutuda.
Järelikult on see võimalik.
Piibel ütleb:
"ja Ta on surnud kõikide eest, et need, kes elavad,
ei elaks enam enestele, vaid temale,
kes nende eest on surnud ja üles tõusnud."
2 Korintlastele 5.
Paulus väljendab siin jõuliselt muutuse suunda.
Vältimatult elame iseendale ning meie elu keerleb meie ümber.
Rahuldame oma vajadusi ja see suhtumine kandub
ka meie usuelule. Kõik keerleb ümber minu.
See sarnaneb ühe hea lauluga: "Its all about me!
Its not about you, its all about me, ooo Lord!"
Jumal tahab meid vabastada iseenda kummardamisest,
et saaksime Jeesuse teenijateks.
Olles karjased ja pastorid, peaksime iga kristlase
juhtima teadlikult kliendi staatusest pühendunud teenijaks.
Kogu õpetuse, ülistuse ja palve mõte peaks toetama
koguduses aspekti, et inimesed muutuksid teenijateks,
ning ei ootaks teenindamist vaid mõtleksid,
mida nad saaksid anda.
Selleks tahan sind julgustada, ükskõik, mis koguduses sa oled,
olema see inimene, milleks Jumal on sind planeerinud.
See eeldab muutust.
Meie kogudus on lihtne, sellel on esik, elutuba ja köök.
Me kutsume koosolekutele konkurentsitult kõiki inimesi,
küsimata nende suhte kohta Jumalaga,
või muu eluviisi kohta.
Kõik on teretulnud ja kõiki püütakse
võimalikult hästi vastu võtta.
See on nagu esik, kuhu kõik on teretulnud
ja sealt me püüame inimesi edasi juhatada elutuppa,
väikestesse gruppidesse.
Seal võib kogeda ühendust, omavahelist hoolitsust,
kus kasvatakse ja muututakse koos.
Elutoast suuname kõiki n-ö kööki,
mis tähendab teisi teenima, tegutsema oma andidega koguduses,
ja aitama ka teisi, et klientidest saaksid teenijad.
Aga see muutus pole meie omas jõus võimalik,
ükskõik kui Püha Vaimu täis koguduses me oleksime
ning vaatamata innukusele
ja tahtele, kui meil pole äratust õigel ajal,
hakkab kõik vähehaaval segaseks minema
ja ka äratus läheb kahjuks
paari aastaga mööda.
Paulus teadis, et muutus möödub kergelt
ja temas eneses pole selleks jõudu.
"Sest ma tean, et minus, see on minu lihas, ei ela head.
Tahet mul on, aga head teha ma ei suuda;
sest head, mida ma tahan, ma ei tee, vaid kurja,
mida ma ei taha, ma teen!"
Igaüks meist on kogenud jõuetust muutuste ees,
suutmata iseennast muuta.
Mäletan, et olen lugenud oma lastele lugusid mehest,
mille autor oli parun von Münchausen,
kus mees tõstis iseennast ja oma hobuse juukseidpidi soost välja.
Tegelikkuses kui püüaksime iseennast ja oma hobust soost tõsta,
oleks see ebaõnnestunud ettevõtmine.
Tahet meil oleks, aga jõudu muutuseks ei ole.
Oled sa püüdnud suitsetamist lõpetada?
Oled sa püüdnud lõpetada alkoholi tarbimist?
Oled sa püüdnud lõpetada netiporno vaatamist?
Oled sa püüdnud olla aus? Oled sa püüdnud?
Sa vastad, et muidugi ma olen püüdnud.
Et märgata, et sa oled samal teel.
Piibel ütleb:
"Sest Jumala õndsakstegev arm on ilmunud kõigile inimestele
ja kasvatab meid, et me hülgaksime
jumalakartmatu elu ja maailma himud
ning elaksime mõistlikult ja õieti ja jumalakartlikult
praegusel maailmaajastul..."
Tiituse 2. peatükk.
Jumal on andnud oma armu, et tuua muutus meie ellu.
See arm tuli Maa peale Jeesuses. Tema lepitas meie
patud ja kurjuse, Jumal annab meile Jeesuse kaudu
meie patud andeks.
Kui me tuleme Jeesuse juurde ja palume andeks
ning see juhtub alati, kui me tuleme,
alati kui sa tuled Jeesuse juurde.
See eeldab muidugi kahetsevat südant ja hoiakut,
mitte kunagi seda korrata.
Mul on raske uskuda et saan patud andeks,
kui ma tunnistan mõttega, et ma nüüd küll parandan meelt,
kuid peagi teen seda uuesti.
Kui sellega kaasneb mõte, et nüüd aitab,
ma ei taha enam ja Issand, anna andeks ja aita,
et ma enam ei teeks - selline süda suudab uskuda
et ta saab andeks.
Jumala armul pole luba jätkata seda, mida me kahetseme.
Kahetsemisega peab kaasnema mõte, et ma hülgan selle patu.
Me ei tohi teha pattu mõttega, et palume andeks
ja Jumal annab andeks, ning siis teen seda uuesti.
Jumala armul on jõud muutumiseks, mis paneb meid muutuma
ja see õpetab meid hülgama selle,
mis on Jumala tahte vastu.
Arm kasvatab meid elama sündsamalt, õigemini,
jumalakartlikumalt, vaoshoitumalt, õiglasemalt ja Jumalat austades.
Meid ei õhutata pöörduma kloostrisse eraldatud pühaks eluks
vaid elama puhtana kogu maailma kurjuse keskel.
See on see, et kui me teame ja teadvustame, et me teeme valesti,
siis tunnistame selle üles, palume selle andeks
ja palume Issandalt armu seda mitte korrata.
Nii usume, et saame Jeesuse tõttu andeks.
See muudab meid, täiesti kindlasti.
Paulus kirjutab:
"Ka mina ise olin arvamisel, et ma pean kõikepidi vastu panema
Jeesuse Naatsaretlase nimele, mida ma ka tegin Jeruusalemas.
Ma panin palju pühi inimesi vangi, kui ma ülemailt preestreilt
olin saanud selleks loa. Ja kui neid tapeti,
andsin mina oma hääle selle poolt.
Ja ma nuhtlesin neid sageli kõigis kogudusekodades
ja sundisin neid pilkama Jumalat ning olin päris hull
nende vastu neid taga kiusates
ka välismaa linnades."
Paulus ehk Saulus võitles Jumala eest
nii tõsiselt ja siiralt kui võimalik, tal oli niipalju õigust
kui ühel inimlapsel olla saab.
Ta poleks saanud olla täielikumalt ja siiramalt eksituses.
Ta kiusas taga ja surmas Jeesuse järgijaid,
ta oli pime oma motiivide suhtes,
teda ajas tegutsema oma õigsus ja see, kuidas ta võiks
ära teenida armu Jumala ees.
Hiljem mõistis ta, et ta teenis iseend Jumala nime all.
Kõik keerleb minu ümber!
Ta õigustas oma viha ja vimma hästi kõlava põhjusega -
ta võitles Jumala eest.
Aga muutus tuli järsku - Jumal peatas Pauluse
teel Süüria Damaskusesse kui ta oli kinni võtmas
ja vangistamas Jeesusesse uskujaid.
Jeesus ütles: "Saul, Saul, miks sa mind taga kiusad?"
Saul mõistis, et võideldes Jumala eest,
oli ta võidelnud Jumala vastu.
Paulus kirjutas palju hiljem Tiitusele:
"Sest ka meie olime kord mõistmatumad, sõnakuulmatud,
eksijad, mitmesuguste himude ja lõbude orjad ning elasime
kurjuses ja kadeduses, olime vihatavad ja vihkasime üksteist.
Aga kui Jumala, meie Õnnistegija, heldus
ja inimesearmastus ilmus, siis Ta päästis meid,
ei mitte õiguse tegude tõttu, mida me oleksime teinud,
vaid oma halastust mööda
uuestisünni pesemise ja Püha Vaimu uuendamise kaudu..."
Tiituse 3. peatükk.
Paulus räägib siin ka iseendast - ta oli oma religioosses innus
mõistmatu, ekslik, sõnakuulmatu, vastik, oma himude ori,
kuri, kade ja vihane.
Samasuguses jamas on iga inimene oma loomu poolest.
Religioossus või Jumala nimel fanaatiliselt tegutsemine
ei kaitse meie hinge patu eest.
Aga kui miski muu ei aita, siis Jumala headus
ja armastus ilmnes Jeesuses.
Ta päästis meid usule tulekul uuestisünni sisemise puhastuse kaudu.
Sõna viitab just sisemisele pesemisele
patu köidikutest.
Kui inimene toetub Jeesusele esimest korda
ja ta sünnib uuesti, siis teda puhastatakse,
pestakse sisemiselt, ning inimene muutub sisemiselt,
tema suhtumised, jutt ja teod muutuvad.
Paljud võivad küsida: "Mis sinuga juhtus,
näed isegi teistsugune välja?"
VARAAIT
Keegi ei muutu täielikult hetkega.
Ka peale usule tulekut on palju, mida on vaja muuta.
Patu poolt meisse uuristatud käigud on sügavad ja vajavad pidevat
Jumala hoolitsust.
Seepärast on uuestisünniga tihedalt seotud
Püha Vaimu uuendav töö.
Kui inimene on usule tulnud, jätkab Püha Vaim puhastavat
ja muutvat tööd.
Ta toob meis esile pideva muutuse,
eemaldudes kurjast headuse poole.
Püha Vaim pühitseb meid. Me ise ei saa seda esile kutsuda.
Kuid ta küsib alati meie nõusolekut.
Ta ei tee seda vastu sinu tahtmist.
Piiblis on kirjas: "Meid kõiki,
kes me katmata palgega vaatleme Issanda kirkust peegeldumas,
muudetakse samasuguseks kujuks kirkusest kirkusesse.
Seda teeb Issand, kes on Vaim."
Jumal muudab meid evangeeliumi, rõõmusõnumi kaudu,
Piibli teksti kaudu, Jeesuse sõnade ja armu kaudu.
Evangeelium on nagu peegel, milles pole meie oma nägu vaid Kristuse nägu.
Tavalistes peeglites pole väge muuta kedagi,
aga evangeeliumi peegel muudab meid Jeesuse sarnaseks.
Mida rohkem vaatame seda, seda rohkem.
Püha Vaim muudab meid Piibli sõna kaudu,
ta avab meile eriliselt selle, mida Jeesus on teinud meie eest.
Tähtsaim on see, et lubame evangeeliumil paista meie sisemusse,
ei peida seda kattega, et loeme seda, jagame seda,
räägime seda ja elame selle järgi.
VARAAIT
Peetrus kirjutab oma 2. kirja lõpus:
"Aga kasvage meie Issanda ja Õnnistegija Jeesuse Kristuse
armus ja tunnetuses."
Me kasvame Jeesuse tundmise kaudu.
Selle kaudu me mõistame kui kindel, suur ja piisav on Jumala arm.
Me ei kasva eraldi, Jumal muudab meid koos teistega, me vajame teisi.
Meie arusaam iseendast moondub kui teised pole meile peegliks.
Me vajame teisi ka evangeeliumi mõistmiseks,
vajame õpetust ja jagamist.
Seepärast Paulus kirjutas Efeslastele, et ta palvetab:
"...te oleksite juurdunud ja rajatud armastusse,
et võiksite täiesti mõista ühes kõigi pühadega,
mäherdune on armastuse laius ja pikkus ja kõrgus
ja sügavus, ja ära tunda Kristuse armastuse,
mis ületab kõik tunnetuse; et te oleksite täidetud
Jumala kõige täiusega."
Koos kõikide pühadega õpime tundma Jeesust,
ütlen veel üks kord - õpime koos Jeesust tundma
ja mõistma kui ääretult suur on Tema arm.
Kui me kuuleme lugusid sellest, mida Jumal on teinud teiste elus,
siis see tugevdab meie kõigi usku.
Me õpime koos nägema kui piisav on Jumala arm
ja kui tohutu Tema tarkus.
Me vajame üksteist, me vajame kogudust ja kohta,
kus võime kasvada iseenda, teiste ning Jeesuse tundmises.
See on tähtis kõikides kogudustes.
Muutus on huvitav protsess.
Me kõik oleme loomu poolest muutuste vastased.
Me oleme laisad ja kardame tulevikku,
kuna vana on turvaline ja mugav.
See on harjumuspärane ja muutus hirmutab.
Seepärast peab Jumal meid üha uuesti
ja uuesti julgustama muutuma
ning lootma sellele, et muutus ei tähenda hirmu,
muutust pole vaja karta, kuna Jumal juhib seda.
Seepärast Jumal küsib sinult praegu, kas sa oled valmis muutuma.
Oled sa valmis jätma hirmud ja laiskuse kõrvale,
oled sa valmis muutuma just praegu?
Ta tahab sind muuta ja teha seda just nüüd.
Me võime alustada paludes seda oma ellu.
Armas Jeesus, muuda Sina mind enda sarnaseks,
selle sarnaseks nagu Sina oled Issand.
Me teame, et see ei juhtu kiiresti
ega täielikult selles ajas, aga me palume,
lase sellel sündida natuke rohkem selles elus.
Issand, võta meilt ära hirm muutuse ees,
võta ära see laiskus, mis paneb meid valima kerge, vana ja tuttava.
Anna meile julgust muutuda meele uuendamise teel,
et leida see hea, meelepärane ja täiuslik, mida Sina tahad, Issand.
Tänan, et Sa muudad meid oma Sõna kaudu
ja oma vaimu kaudu, Jeesuse nimel.
Amen!
Aitäh, et olid vaatamas!
Aitäh kogu sarja vaatamise eest ja kui sa pole neid osasid näinud,
siis võid need leida TV7 arhiivist.
Kui tahad saateid toetada, võid helistada numbrile ekraani all
või siis kanda endale sobiva summa arveldusarvele.
Aitäh, et olid vaatama ja jätkame taas kahe nädala pärast.
Seniks rohkelt õnnistust!
Nägemist!
Tõlge: Ülle Kapanen